Paterna celebra la I Ruta Turística Inclusiva per a persones sordes
07/11/2022

# Paterna celebra la I Ruta Turística Inclusiva per a persones sordes

[![ Paterna celebra la I Ruta Turística Inclusiva per a persones sordes ](/images/noticias/2022/11/8450/8450_lg.jpg)](/images/noticias/2022/11/8450/8450_lg.jpg)

07.11.2022

*   L'Ajuntament, en col·laboració amb l'associació Sords 2000 València, ha organitzat aquest recorregut turístic adaptat que s'ha realitzat amb 25 persones assistents.
*   Les persones participants, que han tingut l'oportunitat de conéixer els enclavaments històrics i localitzacions més emblemàtiques de la localitat, van començar l'itinerari a la Torre i el van concloure en el Centre d'Interpretació de la Cordà.

L'Ajuntament de Paterna, en col·laboració amb l'associació Sords 2000 València, ha celebrat la I Ruta Inclusiva en el municipi en la qual han participat persones sordes.

Les 25 persones que han gaudit d'aquest primer recorregut adaptat van ser rebudes per la regidora d'Inclusió Social i Polítiques d'Igualtat, Isabel Segura, i la regidora de Turisme, Cultura i Foc, Teresa Espinosa.

L'itinerari va començar en la icònica Torre de la localitat i va concloure en el Centre d'Interpretació de la Cordà, també Oficina de Turisme de Paterna, on els i les assistents van poder gaudir de la projecció del vídeo de presentació de la Cordà.

La regidora d'Inclusió Social i Polítiques d'Igualtat, Isabel Segura, ha explicat que _“aquesta iniciativa permet que les persones sordes puguen gaudir també de la nostra cultura i patrimoni, fent la proposta turística municipal més inclusiva”._

Per part seua, la regidora de Turisme, Cultura i Foc, Teresa Espinosa, ha destacat que _“aquest itinerari turístic ens posiciona com una localitat més inclusiva, alhora que ens permet promocionar el nostre ric llegat cultural, ja que recorre els monuments més rellevants de Paterna”._